alexandrainst/scandi-wiki huggingface dataset:
Uskifte

Uskifte er eit juridisk omgrep, for ei ordning der den som lever lengst av to ektefellar har rett til å overta alt det den først avdøde eigde, og disponere over dette, utan å måtte gjere opp arven med arvingane til den som døydde først. Arvingane etter førstavdøde vil såleis ikkje kunne krevje å få nokon arv før den attlevande ektefellen også er død, sjå arvelova § 9.

Uskifteordninga er regulert i Arvelova kapittel III. Her er ein del avgrensingar i høvet til å få overta eit dødsbu til uskifte, og her er også avgrensingar i kva den som har overtatt eit bu til uskifte kan gjere med aktiva i buet.

Når den som døydde først hadde barn med ein annan enn den lengstlevande ektefellen (særkullsbarn), har dette barnet (eller barnet sine livsarvingar) høve til å nekte uskifte, jfr. arvelova § 10. Hadde førstavdøde særeige, kan dette særeiget berre gå inn i uskiftebuet viss dette er fastsett i ektepakt, eller når arvingane gir samtykke, arvelova § 9.

Arvelova § 19 seier følgjande om gåver frå uskiftebu: «Attlevande ektemake som sit i uskift bu, må ikkje utan samtykke frå arvingane gi bort fast eigedom, eller gi andre gåver som står i mishøve til formuen i buet.» Regelen gjeld også for sal som inneheld ei gåve. Ein arving kan krevje gåva omstøytt ved dom ved å reise søksmål innan eit år etter at arvingen fekk kunnskap om gåva.

Fotnotar

Bakgrunnsstoff
Arvelova på Lovdata

Rettsvitskap
Arve- og familierett
Myting

Myting eller fjørfelling hos fuglar er ein prosess der gamle fjør fell av og nye fjør veks ut. 

Ferdig utvakse fjører er daude strukturar som gradvis vert slitne og treng fornying. Dei fleste fugleartar bytar ut fjørene kvart år, sjølv om enkelte artar myter to eller fleire gonger i året og store rovfuglar kan la det gå fleire år mellom kvart fjørskifte. Hos mange artar medfører mytinga skifte av fjørdrakt.

Skildring av myting
 
Mønstret i mytinga varierer frå art til art. Sporvefuglar myter flygefjørene ved å byte ut ei fjør om gongen. Hovudmønsteret er at primære svingfjører vert byta frå inste fjør og utover, medan sekundære fjører vert byta ut frå ytste og innover. Dei startar med den inste primære. Når den femte av dei seks primære fjørene blir erstatta, startar dei ytste tertiære fjørene å falle av. Når dei inste tertiære er mytt, vil dei inste sekundære begynne å felle, og dette held fram til den ytre fjøra, ei sentrifugal myting. Dei store primære handdekkfjørene vert byta ut synkront med primærfjørene som dei overlappar. 

Eit lite tal av artar, som ender og gjæser, mister alle flygefjørene samstundes og manglar derfor flygeevne i perioden medan nye fjører veks ut.

Halen
Som ein generell regel, starar mytinga av halefjørene med det inste paret. Dette mønsteret ser ein til dømes hos sporvefuglar. Blant fasanar kan ein observere sentripetal myting av halefjørene, det vil seie prosessen startar med det ytste paret. 
Hos spettefamilien og trekryparar er rekkjefølgja annleis. Dei startar mytinga med det nest inste halefjørparet og sluttar med det sentrale paret. Medan halefjørene myter er halen likevel fullt funksjonell som stø når fuglen kryper eller arbeider på trestammar.

Kjelder
Første versjon av denne artikkelen er basert på ei omsetjing av delar av 'Feathers, plumage, and scales' frå artikkelen Bird frå Engelsk Wikipedia den 5. april 2009. Følgjande kjelder var nytta:
Payne, Robert B.. Birds of the World, Biology 532   Bird Division, University of Michigan Museum of Zoology. Lest 5. april 2009.
Mayr, Ernst; Margaret Mayr (1954). The tail molt of small owls  (PDF). The Auk 71 (2): 172–78.
 Pettingill Jr. OS (1970). Ornithology in Laboratory and Field.. Burgess Publishing Co.. ISBN 808716093

Fotnoteliste
 

fuglar
Laborec

Laborec (ungarsk Laborc) er ei elv sentralt i det austlege Slovakia som hovudsakleg renn gjennom Košice region. Elva er 129 km lang og ei av sideelvane til Latorica
Ho renn gjennom byane Michalovce og Strážske.

Av sideelvar til Laborec finn ein Uzh, som ho møter nær byen Drahňov i Michalovce distrikt.

Galleri

Kjelder 
 Denne artikkelen bygger på «Laborec» frå , den 5. april 2009. 
 

Elvar i Slovakia
Elvar i Estland

Elvane i Estland er korte og har hovudsakleg lita vassføring. Berre ti elvar er lenger enn 100 km. Den største elva er Narvaelva (som er 77 km lang) på den russisk-estiske grensa. Ho har ei vassføring som er større enn alle dei andre til saman.

Lengste elvar

A
Aavoja 
– Agali
– Ahja 
– Alajõgi 
– Allika 
– Ambla 
– Ammeelva 
– Angerja 
– Antsla 
– Apna
– Aruküla 
– Atla 
– Audru
– Avaste
– Avijõgi

E
Emajõgi (Embach)
– Elbu 
– Elva 
– Enge 
– Erra 
– Esna

G
Gauja 
– Gorodenka

H
Haavakivi
– Halliste 
– Harku
– Helme
– Hilba
– Humalaste
– Hundikuristiku
– Härjapea 
– Häädemeeste
– Hüüru

J
Jaamaelva (Struuga)
– Jurgaelva
– Jõelähtme 
– Jõku
– Jägala 
– Jänijõgi
– Järveotsa

K
Kalita
– Kalli 
– Kargaja
– Kasari 
– Kataelva
– Katku
– Kavilda
– Keilaelva 
– Kloostri
– Kodila
– Kohtra 
– Kolga
– Kolga
– Koosa
– Kroodi
– Kuivajõgi
– Kuke
– Kulgu
– Kullavere 
– Kunda 
– Kurina
– Kurna
– Kuura
– Kõpu
– Kärla 
– Käru
– Kääpa
– Külge

L
Laatre
– Laeva
– Lahavere
– Leevi
– Leisi
– Lemmejõgi 
– Lemmjõgi 
– Liivi 
– Lintsi 
– Lodja
– Loo
– Loobu 
– Luguse 
– Luutsna
– Lõve
– Lähkma

M
Maadevahe
– Maidla
– Massu
– Munalaskme 
– Mustajõgi 
– Mustjõgi (Endla) 
– Mustjõgi (Gauja) 
– Mustjõgi (Jägala) 
– Mustjõgi (Tallinn) 
– Mustoja (Lahemaa)
– Mustvee
– Muuga
– Mõra
– Mädajõgi
– Mädara
– Mähe

N
Nahavere
– Naravere
– Narvaelva 
– Nasva 
– Nurtu 
– Navestielva
– Nuutri
– Nõva

O
Ongaelva
– Orajõgi

P
Paadrema 
– Paala
– Pada 
– Pala
– Paleelva
– Paltra
– Pede 
– Pedeli
– Pedja 
– Peeda
– Peetri
– Penijõgi 
– Piigaste
– Piilsi
– Pikknurme
– Piritaelva 
– Piusaelva 
– Porijõgi
– Poruni 
– Prandi
– Preedi
– Punapea
– Purtse 
– Põduste 
– Põltsamaaelva 
– Pärlijõgi
– Pärnuelva 
– Pääsküla
– Pühajõgi (Ida–Virumaa)
– Pühajõgi (Saaremaa)

R
Raasiku
– Rannametsa
– Rannamõisa 
– Rannapungerja 
– Raudna 
– Reiu
– Reopalu
– Retla
– Riguldi
– Räpu

S
Saarjõgi
– Saki
– Saku
– Salajõgi 
– Sallaelva
– Salmeelva
– Sauga  
– Seljaelva 
– Sigaste
– Sillaorsa
– Sitapätsi
– Soodla 
– Struuga (Jaama)
– Surju
– Surjupera
– Suuremõisa 
– Sõmeru
– Sõtke
– Sämi

T
Taebla 
– Tagajõgi 
– Tarvastu
– Tatraelva
– Teenuse
– Timmkanal 
– Tirtsi
– Tiskre 
– Toolse
– Topi
– Tori
– Treppoja 
– Tuhala
– Tuudi
– Tänassilma
– Tõdva
– Tõlla
– Tõrvajõgi
– Tõrvanõmme
– Tõstamaa

U
Ulila
– Umbusi 
– Ura
– Uueveski

V
Vaemla 
– Vaidava
– Vainupea
– Valgejõgi 
– Valuoja
– Varaelva
– Vardi
– Vardja
– Varsaallika
– Vasalemma 
– Vaskjõgi
– Veelikse
– Velise 
– Vigala 
– Vihterpalu 
– Visela
– Visula
– Vodja
– Vorsti
– Võhanduelva 
– Võhkse
– Võhu
– Võlupe
– Võsu
– Väike Emajõgi 
– Vändra
– Värska 
– Vääna

Õ
Õhne

Ä
Ärma

Kjelder
Estonica: The hydrographic network
Uzj

For elva i Nord-Ukraina, sjå Uzj i Nord-Ukraina.

Uzj (ukrainsk Уж - Uzj; slovakisk Uh; ungarsk Ung, polsk Uż) er ei elv i Ukraina og Slovakia. Namnet kjem frå det gamle vestslaviske ordet už, som tyder 'slange'.

Elva er 127 km lang, derav 21,3 km renn i Slovakia. Ho munnar ut i Laborec nær byen Drahňov i Michalovce distrikt (okres).

Den ukrainske byen Uzjhorod og den halvvegs samanraste Nevitske-borga ligg ved Uzh.

Bakgrunnsstoff

Kjelder 
 Denne artikkelen bygger på «Uzh River» frå , den 5. april 2009. 
 

Elvar i Slovakia
Elvar i Ukraina
Internasjonale elvar i Europa
Den slovakisk-ukrainske grensa
Cirocha

Cirocha er ei 56,6 km lang sideelv til Laborec aust i Slovakia. 

Ho spring ut frå Bukovské vrchy-fjella nedanfor Ruské sedlo ved grensa mellom Slovakia og Polen. Ho renn så sørover og vestover og renn tidleg gjennom Starinareservoaret. Vidare renn ho gjennom kommunane Stakčín og Snina, før ho snur vestover og munnar ut i Laborec nær Humenné. Nedslagsfeltet hennar er rundt 499 km² og middelvassføringa er målt til 2,85 m³/s i Snina.

Bakgrunnsstoff 

Elvar i Slovakia
Krupinica

Krupinica er ei elv sør i det sentrale Slovakia. Ho er ei viktig sideelv til Ipeľ frå høgre med ei lengd på 65,4 km. 

Middelvassføringa hennar er målt til 2,2 m³/s (nær landsbyen Tunicate) og nedslagsfeltet hennar er 551 km². 

Elva spring ut frå fjellet Veľký Lysec og munnar ut i Ipeľ ved Šahy.

Elvar i Slovakia
Tisovník

Tisovník er ei elv i sør i det sentrale Slovakia. Ho er ei sideelv til Ipeľ frå høgre og har ei lengd på 41 km. 

Elva spring ut frå fjellet Javorie og munnar ut i Ipeľ ved Muľa. Nedslagsfeltet hennar dekkjer 441,1 km².

Elvar i Slovakia
Krtíš

Krtíš er ei 36,5 km lang elv sør i det sentrale Slovakia. Ho renn gjennom distrikta Zvolen og Veľký Krtíš, og gjennom byane Modrý Kameň og Veľký Krtíš. Ho munnar ut i Ipeľ nær Slovenské Ďarmoty som ei sideelv frå høgre. 

Elvar i Slovakia
Slatina i Slovakia

Slatina er namnet på ei 55 km lang elv i Slovakia. Ho spring ut frå Poľana og munnar ut i Hron i Zvolen. 

Elva har eit nedslagsfelt på 793 km² og ei middelvassføring på 7,93 m³/s.

Bakgrunnsstoff 

Elvar i Slovakia
Siim Kallas

Siim Kallas () er ein estisk og europeisk liberal politikar og tidlegare statsminister i Estland. Han har sidan mai 2004 vore medlem av EU-kommisjonen, fyrst som kommissær for økonomiske og monetære spørsmål, og frå november 2004 som visepresident og kommissær for administrasjon, revisjon og kamp mot bedrageri.

Bakgrunn
Kallas tok i 1975 eksamen i faga finans og kreditt frå Universitetet i Tartu. Han arbeidde deretter i det sovjetiske finansministeriet for Estland og for sentralforeininga av estiske sparebankar. Han var frå 1972 til 1990 medlem av det sovjetiske kommunistpartiet. Frå slutten av 1980-talet hadde han ei kritisk haldning til den økonomiske avhengnaden til Estland, og han spela ei viktig rolle i frigjeringa frå Sovjetunionen. I 1991 vart Kallas direktør for den estiske sentralbanken, der han leidde valutareforma i landet og la grunnlaget for dei omfattande økonomiske reformene Estland gjekk gjennom.

Politikk

I 1994 grunnla Siim Kallas det liberale partiet Eesti Reformierakond. Han var frå starten og fram til 2004 leiar av dette partiet. I 1995 vart han fyrste gong innvald i nasjonalforsamlinga Riigikogu. Seinare same år vart han utnemnd til utanriksminister. I åra 1999 til 2002 var Kallas finansminister, og deretter var han statsminister i Estland frå 2002 til 2003.

Prisar og utmerkingar
I 2000 vart Siim Kallas tildelt Bundesverdienstkreuz, fortenstordenen til Forbundsrepublikken Tyskland, i 2001 vart han utnemnd til storoffiser i den franske Æreslegionen og i 2003 vart han tildelt den estiske fortenstordenen av andre klasse. Kallas er gjesteprofessor ved Universitetet i Tartu.

Siim Kallas er gift og har to born.

Bakgrunnsstoff 
 Siim Kallas hjå EU-kommisjonen

Estiske politikarar
Estiske statsministrar
EU-politikarar
Folk frå Tallinn
Æreslegionen
Bystrica ved Hron

Bystrica er ei sideelv til Hron frå høgre sentralt i Slovakia i Banská Bystrica distrikt. Elva er 22,9 km lang. 

Bystrica spring ut frå Store Fatra, nedanfor Holná Fatra i ei høgd på 1260 meter over havet. Ho munnar ut i Hron ved Banská Bystrica, 349 meter over havet. 

Elvar i Slovakia
Bystrica ved Kysuca

Bystrica er ei elv nord i Slovakia, i regionen Kysuce. Ho er ei av sideelvane til Kysuca med ei lengd på 30 km. 

Ved Zborov Bystricou er middelvassføringa hennar målt til 4,8 m³/s.

Elva spring ut frå fjella Kysucká vrchovina, 930 meter over havet, og munnar ut i Kysuca ved Krásno nad Kysucou. 

Elvar i Slovakia
Nitraelva

Nitra (tysk Neutra, ungarsk Nyitra) er ei 197 km lang elv vest i Slovakia. Nitra munnar ut i Váh like før ho igjen munnar ut i Donau i Komárno. Elva spring ut frå Vesle Fatra nord i Prievidza. Nitra renn gjennom byane Bojnice, Topoľčany, Nitra og Nové Zámky.

Elvar i Slovakia
Žitava

Žitava er ei 99,3 km lang elv sør i Slovakia. Ho er ei sideelv til Nitra frå høgre. Tidlegare følgde elva eit anna elvefar som rann direkte ut i Donau.

Elva har eit nedslagsfelt på 1244 km² og ei middelvassføring på 5,05 m³/s.

Elvar i Slovakia
Radošinka

Radošinka er ei elv vest i Slovakia som renn gjennom områda Topoľčany og Nitra. Elva er ei sideelv til Nitra med ei lengd på 31,9 km. Ved munningen har ho ei middelvassføring på 1,05 m³/s og nedslagsfeltet hennar dekkjer eit område på 384,7 km². 

Elvar i Slovakia
Bebrava

Bebrava er ei 47,2 km lang elv vest i Slovakia. Ho spring ut frå Strážovské vrchy-fjella nær landsbyen Čierna Lehota, og renn først sørvestover. Etter 10 km snur ho sørover og gjennom Bánovce nad Bebravou, før ho munnar ut i Nitra.

Elva har eit nedslagsfelt på 634 km². 

Elvar i Slovakia
Vesle Donau

Vesle Donau (slovakisk Malý Dunaj, ungarsk Kis-Duna, tysk Kleine Donau) er ei grein av elva Donau i Slovakia.

Ho deler seg frå hovudelva nær Bratislava og renn meir eller mindre parallelt til Donau før ho munnar ut i elva Váh i Kolárovo. Lengda på greina er om lag 128 km. 

Delen av Váh mellom Kolárovo og munningen hennar i Donau i Komárno vert òg kalla Váh Donau (slovakisk Vážsky Dunaj, ungarsk Vág-Duna). Øya mellom Donau, Vesle Donau og Váh Donau heiter Žitný ostrov.

Kjelder 
 Denne artikkelen bygger på «Little Danube» frå , den 5. april 2009. 
 

Elvar i Slovakia
Sideelvar til Donau
Kysuca

Kysuca (ungarsk Kiszuca) er ei 66 km lang elv nord i Slovakia og ei av sideelvane til Váh frå høgre. Elva har gjeve namn til den uoffisielle regionen Kysuce.

Elva spring ut nær landsbyen Makov. Først renn elva sørvestover, rundt Javorníky til høgre og Kysucké Beskydy-fjella til venstre, før ho renn gjennom Turzovka og byen Čadca. Frå her snur ho sørover og renn mellom Javorníky til høgre og Kysucká vrchovina til venstre. Ho passerer Horelica, Krásno nad Kysucou, Kysucké Nové Mesto før ho munnar ut i Váh i Žilina. I Kysucadalen sør for Čadca, går ei jernbanelinje og E75.

Kjelder 
 Denne artikkelen bygger på «Kysuca» frå , den 5. april 2009. 
 

Elvar i Slovakia
Turiec ved Váh

Sjå òg Turiec ved Sajó.

Turiec (ungarsk Turóc) er ei elv nordvest i Slovakia med ei lengd på 77,4 km. Ho er ei sideelv til Váh, og munnar ut i henne nær byen Martin. Elva spring ut frå fjella Store Fatra. Turiec fylke er kalla opp etter denne elva.

Elvar i Slovakia
Oravaelva

Orava er ei 61 km lang elv nordvest i Slovakia som renn gjennom Orava fylke. Kjelda hennar er i dag Oravareservoaret. Før reservaroet vart danna i 1953, vart Orava skapt der elvane Biela (Kvite) Orava og Čierna (Svarte) Orava rann saman. Elva munnar ut i Váh nær landsbyen Kraľovany.

Elva har eit nedslagsfelt på 1991,8 km².

Kjelder 
 Denne artikkelen bygger på «Orava River» frå , den 5. april 2009. 
 

Elvar i Slovakia
Revúcaelva

Revúca er ei elv nord i Slovakia. Ho renn gjennom byen Ružomberok. Elva er 33 km lang og munnar ut i Váh ved Ružomberok. Kjelda hennar ligg i fjellkjeda Vesle Fatra.

Nedslagsfeltet til elva dekkjer eit område på 266 km² og middelvassføringa hennar er 5,02 m³/s. 

Elvar i Slovakia
Belá i Slovakia

Belá er ei 22 km lang elv nord i Slovakia. Ho er ei av sideelvane til Váh frå høgre, og munnar ut i henne ved byen Liptovský Hrádok. Elva har to kjelder, Tichý potok og Kôprovský potok som begge renn ned frå Høge Tatra. Dei renn saman og dannar Belá nær Podbanské, ein del av byen Vysoké Tatry.

Elvar i Slovakia
Biely Váh

Biely Váh (tyder 'Kvite Váh') er ei lita fjellelv nord i Slovakia og ei av to kjeldeelvar til elva Váh.

Elva spring ut frå Høge Tatra, om lag 1220 meter over havet,. Elva er 30,3 km lang og litt kortare enn Čierny Váh. Dei renn saman 663 meter over havet og dannar Váh ved landsbyen Kráľova Lehota.

Elvar i Slovakia
Myjavaelva

Myjava er ei elv vest i Slovakia og aust i Tsjekkia, og ei av sideelvane til Morava frå venstre.

Ho spring ut i Dei kvite Karpatane nær landsbyen Nová Lhota i Mähren, men kryssar kort tid etter grensa til Slovakia, der ho renn sørover og gjennom byen Myjava. Her går ho inn i Myjavaåsane og vender austover. Nær Sobotište renn ho ut på Záhorielåglandet og snur sørover igjen fram til landsbyen Jablonica, der ho svingar nordvestover. Frå Senica går vestover, gjennom Šaštín-Stráže før ho til slutt munnar ut i Morava nær Kúty.

Kjelder 
 Denne artikkelen bygger på «Myjava River» frå , den 5. april 2009. 
 

Elvar i Slovakia
Elvar i Tsjekkia
Chvojnicaelva

Chvojnica er ei elv vest i Slovakia med ei lengd på 34 km. Ho er ei av sideelvane til Morava frå venstre, som ho munnar ut i nær byen Holíč. Elva spring ut frå Dei kvite Karpatane. 

Elva har eit nedslagsfelt på 183,8 km².

Elvar i Slovakia
Blava

Blava er ei sideelv til Dudváh i Trnava distrikt vest i Slovakia. Ho renn ned frå Dei vesle Karpatane og har ei lengd på 47,5 km.

Elva har eit nedslagsfelt på 266,4 km².

Elvar i Slovakia
Krupá

Krupá er ei sideelv til Blava i Trnava distrikt vest i Slovakia. Ho spring ut frå Dei vesle Karpatane nær Okrúhla.

Elva er nesten 30 km lang. 

Elvar i Slovakia
Rudava

Rudava er ei 45 km lang elv vest i Slovakia i Záhorie regionen. Ho er ei sideelv til Morava frå venstre. Delar av elva renn gjennom Záhorie militærdistrikt.

Elva har eit nedslagsfelt på 438,7 km².

Elvar i Slovakia
Vydrica

Vydrica (ungarsk Vödric) er ei 17 km lang elv sørvest i Slovakia som spring ut frå Dei vesle Karpatane, om lag 450 meter over havet. Elva renn gjennom Bratislava skogspark og munnar ut i Donau i Karlova Ves, ein bydel i Bratislava. Enkelte stader langs elva er ein del av Natura 2000.

Elvar i Slovakia
Sideelvar til Donau
Štrbské pleso

Štrbské pleso (ungarsk Csorbató eller Csorba-tó, tysk Tschirmer See, polsk Szczyrbskie jezioro) er eit naturskjønt fjellvatn og ein av dei store turistattraksjonane i Høge Tatra i Slovakia.

Han er den nest største bresjøen på den slovakiske sida av Høge Tatra etter Hincovo pleso som er 3200 m² større. Elva får tilført vat via undergrunnskjelder og har ingen synlege utsig. Vassoverflata er isdekt meir enn 155 dagar av året.

Kjelder 

 Denne artikkelen bygger på «Štrbské pleso» frå , den 5. april 2009. 
 oppgav desse kjeldene:

Innsjøar i Slovakia
Spiš
Zemplínska šírava

Zemplínska šírava (stundom kalla «Slovakiasjøen») er eit reservoar og ein innsjø aust i Slovakia, nær byen Michalovce. Han har fått namn etter den historiske regionen Zemplín. Demninga vart bygd i 1961-1965, og skapte ein 33 km² stor innsjø, med ei gjennomsnittleg djupne på 9,5 m. På det djupaste er han 14 m. Vatnet frå innsjøen renn ut via elva Laborec, som igjen munnar ut i Bodrog. Området rundt innsjøen vert hovudsakleg nytta til rekreasjon.

Bakgrunnsstoff 
 Zemplinska sirava   (slovakisk)

Kjelder 
 Denne artikkelen bygger på «Zemplínska šírava» frå , den 5. april 2009. 
 

Innsjøar i Slovakia
Zlaté Piesky

Zlaté Piesky er ein innsjø nordaust i byen Bratislava i Slovakia, nær motorveg D1.

Han er 400 meter lang med ei djupne på opp mot 30 meter. Det omliggande området vert hovudsakleg nytta til rekreasjon av innbyggjarane i Bratislava. På nordsida av innsjøen ligg ein stor campingplass med fleire restaurantar. 

28. juli 1976 styrta eit fly frå det tsjekkoslovakiske flyselskapet i innsjøen. 70 passasjerar og besetninga på 6 omkom, og flyulukka vart den største i historia for Tsjekkoslovakia

Bakgrunnsstoff 
 Ein dag ved Zlaté Piesky—bilete (tsjekkisk)

Kjelder 
 Denne artikkelen bygger på «Zlaté Piesky» frå , den 5. april 2009. 
 

Bratislava
Innsjøar i Slovakia
Benkove ostrovy

Benkove ostrovy er ei gruppe på tolv øya (0,6 hektar) i Gabčíkovo-reservoaret sør for Bratislava, og vest for landsbyen Kalinkovo i Slovakia. Dei vart bygt i 2006 og 2007 som ein del av flaumvernet for den slovakiske hovudstaden. Øyane vart òg bygd for å gje hekkande vadefuglar i området høve til å hekke her etter at dei mista hekkeplassane sine då reservoaret vart bygt i 1992. 

Gruppa består av 12 øyar, dei fleste av dei utan vegetasjon eller med ruderalplanter. Dei fleste øyane er 10 meter brei og 50 meter lange med ei høgd på 1-2 meter. 

Av fuglar som har starta å hekke på øyane finn ein stokkand, dverglo og linerle. I tillegg vart det observert trekkfuglar som silkehegre, gluttsnipe og andre sjeldne artar.

Kjelder 
 Denne artikkelen bygger på «Benkove ostrovy» frå , den 5. april 2009. 
 

Øyar i Slovakia
Fugleøya i Slovakia

Fugleøya er ei lita øy på 6,86 hektar i Hrušovská zdrž i Slovakia. Ho ligg i Gabčíkovo-reservoaret, sørvest for Šamorín. Øya er kunstig og vart bygt i samband med Gabčíkovo-Nagymaros-dammane i Donau, då ein del skogområde vart lagt under vatn. Øya er ein del av eit føreslått verneområde for vassfuglar. Dei viktigaste fulgane som hekkar her er svartehavsmåse (Larus melanocephalus), som berre hekkar her i heile Slovakia, og raudstilk (Tringa totanus), som i Vest-Slovakia berre hekkar her. Området er forbode område for ålmenta i hekkesesongen og om vinteren. 

Øya er 6,86 hektar stor og dekt av gras og noko skog. Kysten av øya er berglendt og vanskeleg tilgjengeleg. Donau ligg berre 700 meter unna.

Hekkande fuglar 
 hettemåse
 svartehavsmåse
 makrellterne

Fuglar som overvintrar 
 toppand
 taffeland
 tundragås

Kjelder 
 Denne artikkelen bygger på «Bird Island, Slovakia, Šamorín» frå , den 5. april 2009. 
 oppgav desse kjeldene:

Øyar i Slovakia
Ridehest

Ridehest er ein hest som blir brukt til riding på bane eller i terreng. Innan hestesport kan han mellom anna delta i dressur, sprangriding og feltritt.

Ein typisk ridehest er meir kvadratisk i fasongen enn ein travar eller køyrehest. Han har kort kropp og lange bein. 

Hestar
Riding
Hestar
Vigra kringkastar

Vigra kringkastar er ein kringkastingsstasjon på Vigra i Giske på Sunnmøre. Han vart etablert i 1935. Han vart særleg kjend for den dramatiske bombinga i april 1940.

Bakgrunnsstoff 
 Vigra Kringkastar

Byggverk i Giske
Skipingar i 1935
Kringkastarar
Paulínia

Paulínia er ein kommune i delstaten São Paulo i søraustregionen av Brasil.

Galleri 

Kommunar i São Paulo
Estlandssvenskar

Estlandssvenskar er personar som høyrer til den svenske etniske gruppa i Estland. Etter den andre verdskrigen vart ho nesten utsletta, då om lag 80 % av alle estlandssvenskar flykta til Sverige, der dei har vorte buande.

Historie 
Sidan tidleg mellomalder, kanskje også tidlegare, har svenskar/skandinavar budd på begge sider av Austersjøen, framfor alt i det noverande Finland, men også i Estland og i Kurland i Latvia. 

Så seint som i mellomkrigstida fanst det ein minoritet på omkring 10 000 personar, hovudsakleg busette i kystnære område og på øyane.
 
Minst tusen estlandssvenskar vart att i Estland etter den andre okkupasjonen til Sovjetunionen i 1944, men dei vart forfølgde av sovjetstyresmaktene.

Sjå òg 
 Aiboland

Bakgrunnsstoff

Nettstader 
 Den Andra Stranden : bilete, forteljingar, kart og folkemusikk frå Svensk-Estland
 Estlandssvenskarna i Estland - har upprättat kulturellt självstyre
 Estlandssvenskarnas kulturförening Svenska Odlingens Vänner

Litteratur 
 Carl Rußwurm: Eibofolke oder die Schweden an den Küsten Ehstlands und auf Runö, 2 bd, Reval, Leipzig 1855 (ny utgåve 1969)
 Sven Danell: Guldstrand: Minnen från sju år i Estland, fleire opplag 1952-1979
 Jürgen Beyer: Om anvendelsen af det svenske sprog i Estland og Livland i 1600- og 1700-tallet, i: Svante Lagman, Stig Örjan Ohlsson, Viivika Voodla (red.): Svenska språkets historia i östersjöområdet (Studier i svensk språkhistoria; 7; Nordistica Tartuensia; 7), Tartu 2002, s. 59-80

Estiske urfolk og nasjonale minoritetar
Estisk historie
Žitný ostrov

Žitný ostrov eller Veľký Žitný ostrov (tysk Große Schüttinsel, ungarsk Csallóköz) er ei elveøy sørvest i Slovakia, som strekkjer seg frå Bratislava til Komárno. Ho ligg mellom Donau og forgreininga Vesle Donau, og utgjer ein stor del av Donausletta. Ho er den største elveøya i Europa med eit areal på 1886 km². Ho er 84 km lang og 15-30 km brei. 

Dei største byane på øya er Komárno, Dunajská Streda og Šamorín. Øya har ei viktig drikkevasskjelde og er ein viktig jordbruksregion. 

Dei sørlege delane av Žitný ostrov ved Donau er verna som Dunajské luhy verna landskapsområde.

Kjelder 

 Denne artikkelen bygger på «Žitný ostrov» frå , den 5. april 2009.

Bakgrunnsstoff 
 Žitný ostrov på Slovakia.travel

Øyar i Slovakia
Øyar i Donau